[{"text_idx": "#000001", "text": "Minu nimi on Kaila ja ma olen umbes 1 aastane."}, {"text_idx": "#000002", "text": "Pa\u0308ris pika aja oma elust ma ei teadnud, et minu nimi on Kaila, aga ma o\u0303ppisin selle va\u0308ga ruttu a\u0308ra. Kasvasin va\u0308ikese linna tupikta\u0308nava kuuri taga ning elasin seal oma kassielu, kuniks mul su\u0308ndisid 5 va\u0308ikest kiisulast. Pa\u0308rast seda so\u0303idutati meid suurde linna Inimese juurde elama."}, {"text_idx": "#000003", "text": "Inimene oli va\u0308ga hirmus. Juba pisikesest peale oli mulle sisendatud, et Inimesest on parem eemale hoida, kuid nu\u0308u\u0308d ma pidin nendega jagama va\u0308ikest suletud ruumi. Pu\u0308u\u0308dsin ka oma kiisulapsi Inimese eest peita riidekappi ja voodi alla, kuid Inimene to\u0303i meid ja\u0308lle sealt va\u0308lja."}, {"text_idx": "#000004", "text": "Na\u0308dalad ja kuud mo\u0308o\u0308dusid, kiisubeebid kasvasid ja elasime ikka Inimesega tema korteris. Aga Inimene ei olnudki enam nii hirmus. Inimene annab alati su\u0308u\u0308a, su\u0308gab selga ja vaatamata esialgsele hirmule, tunnen ma siin ennast va\u0308ga turvaliselt. Minu eelnevast karmist elust ra\u0308situd karv on muutunud siidmustaks ja la\u0308ikivaks ning tunnen ennast juba to\u0303elise preilina. Kui aus olla, siis ma ei tahagi enam ilma Inimeseta elada. Mul on lausa tekkinud igatsus. Kui Inimene on terve pa\u0308eva a\u0308ra, ootan teda esikus pikutades vo\u0303i jooksen kohe vastu, kui kuulen vo\u0303tmeklo\u0303binat. Mulle meeldivad ka teised kassid, kuid Inimese la\u0308heduses on ko\u0303ige parem."}, {"text_idx": "#000005", "text": "Olen nu\u0308u\u0308d oma esmased kassikohustused ta\u0308itnud, kiisulapsed on suureks kasvatatud ja aeg on mo\u0303elda enda tulevikule. Otsin nu\u0308u\u0308d seda pa\u0308ris Oma Inimest, kellega koos pikutada, ma\u0308ngida, lasta end silitada ja su\u0308gada. Ning kellele vaadata su\u0308gavalt ja andunult otsa oma roheliste silmadega."}]